Turkiya prezidenti Rajab Toyib Erdo‘g‘an afsonaviy marhum bokschi Muhammad Alining dafn marosimida ishtirok etish uchun AQShga safarini marosim tashkilotchilari bilan kelishmovchilikka borgani sababli barvaqt tugatdi, deb xabar bermoqda ABC News. Hurriyet turk gazetasining manbalarga iqtibos keltirgan holda yozishicha, Erdo‘g‘anning noroziligiga marosim tashkilotchilarining unga Alining tobutini Ka’batullohning tasviri tushirilgan choyshab bilan o‘rashga hamda Turkiya din ishlari boshqarmasi boshlig‘i Mexmet Gyormezning dafn vaqtida Qur’on tilovat qilishga ijozat bermaganlari sabab bo‘ldi. Nashrning ta’kidlashicha, Erdo‘g‘an Alining ona shahri Luisvillda bo‘lganda uning tansoqchilari va AQSh maxsus xizmatlari agentlari o‘rtasida to‘qnashuv sodir bo‘lgan. Avvalroq Erdo‘g‘an AQShga 2 kunlik tashrifini bir kunga qisqartirgani ma’lum qilingandi. Afsonaviy amerikalik bokschi, 20-asrning eng yaxshi sportchisi deb tan olingan Muhammad Ali 4 iyunda 75 yoshida olamdan ko‘z yumdi.